Geld tekorte maar minister voel vere | Die Vryburger
Die Minister van Minerale Bronne, Mosebenzi Zwane, het hom nie gesteur aan die Tesourie se opdrag dat Ministers nie duurder motors as R750 000 mag aankoop nie.
Hy het teen die reël in, besluit om ‘n luukse Mercedes Benz vir R1,35 miljoen te laat aankoop en sommer vir sy adjunk, ene Godfrey Oliphant, ‘n Porsche Cayenne vir naastenby dieselfde bedrag.
Hy het met die transaksies R2,7 miljoen vir twee voertuie uit staatsgeld betaal terwyl hy slegs gemagtig is om R1,5 miljoen vir die twee se voertuie kon spandeer.
Foto – Mosebenzi Zwane SA geweld: Pasop vir vals inligting - Misdaad - Republikein
Wednesday, September 18th, 17:31:35
SA geweld: Pasop vir vals inligting
Namibiërs gemaan om waaksaam te wees
05 September 2019 | Misdaad
Ronelle Rademeyer - Namibië se hoë kommissaris in Suid-Afrika, mnr. Veiccoh Nghiwete, het kort ná ’n beroep op Namibiërs om waaksaam te wees en plekke van geweldpleging in die buurland te vermy, ook teen vals inligting en foto- en videomateriaal in die sosiale media gemaan.
“Die situasie (in Suid-Afrika) is nie buite beheer nie. Dit is nie hopeloos nie. Geen Namibiër is, sover ons kon vasstel, in geweldpleging teen buitelanders beseer of doodgemaak nie,” het hy benadruk.
Nghiwete het laat Dinsdag ’n waarskuwing uitgereik waarin hy Namibiërs in Gauteng en ander dele van Suid-Afrika versoek het om waaksaam te wees.
Hy waarsku Namibiërs om plekke te vermy waar onluste woed.
Voorvalle van geweld en plundering het in die Pretoriase middestad en Marabastad, die Johannesburgse middestad, Hillbrow, Turffontein, Jeppestown, Malvern en Tembisa voorgekom.
“Ons versoek mense om nie hul veiligheid in gevaar te stel nie.”
Volgens hom word valslik in die sosiale media aangevoer ‘n Namibiër was die slagoffer in ’n video wat wys hoe ‘n man in Suid-Arika aan die brand gesteek is.
“Daar is baie valse inligting wat versprei word. Van die foto’s wat ons nou sien, is in Januarie 2018 geneem,” sê Nghiwete.
Hy sê vanweë Namibië en Suid-Afrika se historiese bande is daar deurlopend Namibiërs wat die buurland vir werk of vakansie besoek, terwyl baie jongmense daar studeer.
“Dit is vir ons baie moeilik om te sê presies hoeveel Namibiërs daar tans in Suid-Afrika is. Ons is egter in verbinding met die owerhede om seker te maak Namibiërs is veilig,” het hy by navraag uit Pretoria gesê.
Intussen het die Suid-Afrikaanse minister van polisie, mnr. Bheki Cele, Dinsdag gesê dit is onnodig om lede van die Suid-Afrikaanse weermag in Gauteng te ontplooi om xenofobiese geweldpleging te voorkom, berig Netwerk24.
Hy het by ‘n nuuskonferensie in Johannesburg gesê die polisie kan die situasie self hanteer.
Volgens Netwerk24 is vyf mense dood sedert die gewelddadige onluste Sondag in dele van Johannesburg uitgebreek het. Meer as 90 mense is in hegtenis geneem.
News24 berig Cele het Dinsdag in Jeppestown, een van die gebiede wat geraak word, met gemeenskapsleiers vergader.
Hy het vir geduld en kalmte gevra tot die naweek sodat kwessies in die gebied gehanteer kan word.
Inwoners het gekla die naweek is nog te ver en die probleme moet dadelik gepak word.